Όρμος Αθηνιού Θήρας

Ο Όρμος Αθηνιού ή Αθηνιός είναι το λιμάνι της Σαντορίνης. Βρίσκεται σε απόσταση 10 χιλιομέτρων νότια των Φηρών. Διοικητικά ανήκει στο Τοπικό διαμέρισμα Πύργου Καλλίστης του Δήμου Θήρας.
μικρογραφία|Ο δρόμος που οδηγεί στον Αθηνιό.
μικρογραφία|Το παρεκκλήσι του Αγίου Νικολάου.

Ο Αθηνιός είναι ένα από τα 16 λιμάνια που συμπεριλαμβάνονται στο σχέδιο λιμένων καταφυγής.Εφημερίδα Δημοκράτης Μυτιλήνης: "Λιμάνι Καταφυγής". 23.04.2007 Μετά την βύθιση του κρουαζιεροπλοίου Sea Diamond, έχει ξεκινήσει η διαδικασία κατάργησης της θέσης αυτής ως λιμένα καταφυγής.

 Ο προϊστορικός ελαιώνας 
Το 2003, στην περιοχή μεταξύ του λιμανιού του Αθηνιού και του ακρωτηρίου Αλωνάκι, εντοπίστηκε από τον Δανό γεωλόγο Tom Pfeifer, θαμμένο μέσα στην ηφαιστειακή τέφρα, ένα κλαδί ελιάς. Η ραδιοχρονολόγηση του κλαδιού αυτού οδήγησε στην τοποθέτηση της καταστροφικής έκρηξης που δημιούργησε την καλδέρα της Σαντορίνης στο διάστημα 1627-1600 π.Χ..

Στις 4 Ιουλίου του 2007, τριμελής επιστημονική ομάδα διενήργησε ανασκαφή στην ίδια θέση και έφερε στο φως ένα κλαδί ελιάς μήκους 2 μέτρων και διαμέτρου 20 εκατοστών, φύλλα ελιάς και κεραμική Υστεροκυκλαδικής περιόδου. Το γεγονός ότι έχουν εντοπιστεί κλαδιά που ανήκουν σε τουλάχιστον τρια διαφορετικά δέντρα οδηγεί στο συμπέρασμα ότι προϊστορικά στο μέρος αυτό υπήρχε ελαιώνας.Ραδιοσταθμός Σαντορίνη 106,4: "Νέα ευρήματα από την Kαλντέρα της Σαντορίνης" 11.07.2007.

Μέρος από τα ευρήματα εκτίθεται στο Μουσείο Ορυκτών και Απολιθωμάτων στην Περίσσα της Σαντορίνης.

 Το ναυάγιο του Sea Diamond 

Στις 6 Απριλίου του 2007, στις 4 η ώρα τα ξημερώματα βυθίστηκε στον όρμο του Αθηνιού, δίπλα στο ακρωτήριο Αλωνάκι (το βόρειο άκρο του όρμου), το ελληνικής σημαίας κρουαζιερόπλοιο Sea Diamond (διαμάντι της θάλασσας), χωρητικότητας 22.412 τόνων. Το κρουαζιερόπλοιο είχε προσκρούσει την προηγούμενη μέρα σε ξέρα κατά τους χειρισμούς κατάπλου στον όρμο Φηρών και είχε ρυμουλκηθεί στο σημείο που τελικά βυθίστηκε, σε μία προσπάθεια για την σωτηρία του. Από την ημέρα του ναυαγίου μέχρι και σήμερα υπάρχουν δύο Γάλλοι αγνοούμενοι, πατέρας και κόρη. Επίσης, μέχρι και σήμερα, διεξάγεται επιχείρηση καθαρισμού της θαλάσσιας περιοχής και των κοντινών ακτών, στο εσωτερικό της καλδέρας, από το πετρέλαιο, τα λάδια και τα διάφορα χημικά του πλοίου που ανεβαίνουν στην επιφάνεια της θάλασσας. Το υπουργείο Εμπορικής Ναυτιλίας έχει δεσμευθεί να αναθέσει σε εξειδικευμένο διεθνή οίκο να υλοποιήσει μελέτη για θέματα που αφορούν την αποκατάσταση του θαλάσσιου περιβάλλοντος, την απάντληση του πετρελαίου και την ανέλκυση του βυθισμένου κρουαζιερόπλοιου.

 Παραπομπές 

Ορμος
Αθηνιου Θηρας
Κατηγορία:Δήμος Θήρας